Ιωάννης Α΄ Μπάλλιολ

Ο **Ιωάννης Α΄ Μπάλλιολ** (*John I de Balliol*, πριν το 1208 - 25 Οκτωβρίου 1268) ήταν κυρίαρχη φυσιογνωμία στην Σκωτία και στην Άγγλο-Νορμανδική ζωή, το *Κολέγιο Μπάλιολ* στην Οξφόρδη πήρε το όνομα του προς τιμή του.
Ο Ιωάννης Α΄ Μπάλλιολ ήταν γιος του Ούγου Μπάλλιολ λόρδου του Μπάλλιολ και της Σέσιλυ ντε Φονταίν, κόρης του Αλώμ ντε Φονταίν, εκπαιδεύτηκε στο σχολείο της πόλης του Ντάραμ.

Ο λόρδος Ιωάννης παντρεύτηκε την Ντερβοργκίλα του Γκάλογουεϊ (1223), κόρη του Άλαν λόρδου του Γκάλογουεϊ και της Μαργαρίτας του Χάντινγκτον. Από τα μέσα του 13ου αιώνα ο ίδιος και η σύζυγος του έγιναν πολύ πλούσιοι με μεγάλη κληρονομιά από την οικογένεια της Ντερβοργκίλας. Ο πλούτος επέτρεψε στον Ιωάννη να έχει καθοριστικό ρόλο την εποχή της βασιλείας του Ερρίκου Γ΄ της Αγγλίας, ορίστηκε κηδεμόνας του νεαρού βασιλιά Αλεξάνδρου Γ΄ της Σκωτίας και ήταν κύριος σύμβουλος του Ερρίκου Γ΄ την περίοδο 1258 - 1265. Την περίοδο 1261 - 1262 διορίστηκε σερίφης του Νοτινχαμσάιρ και του Ντέρμπισαϊρ, συνελήφθη στην *μάχη του Λιους* (1264) αλλά δραπέτευσε και ενώθηκε με τον βασιλιά Ερρίκο. Το 1265 ο Τόμας ντε Μουζγκραβ του όφειλε 123 μάρκα και από το 1266 ο Βαλδουίνος Φουέικ του όφειλε περισσότερα από 100 μάρκα. 
Μετά από μια διαφωνία με τον επίσκοπο του Ντάραμ ο Ιωάννης αποφάσισε να χρηματοδοτήσει τους φοιτητές στην Οξφόρδη, ξεκίνησε τις επιχορηγήσεις από το 1263 και τις συνέχισε μετά τον θάνατο του η σύζυγος του με αποτέλεσμα την δημιουργία του *Κολέγιου Μπάλιολ*.

## Οικογένεια

Ο Ιωάννης Α΄ και η Ντερβοργκίλα απέκτησαν :

* Σερ Ούγος Μπάλλιολ, παντρεύτηκε την Αγνή ντε Βαλέν, κόρη του Γουλιέλμου ντε Βαλένς 1ου κόμη του Πέμμπροκ χωρίς απογόνους πριν τις 10 Απριλίου 1271.
* Άλαν Μπάλλιολ, πέθανε πριν τις 10 Απριλίου 1271 χωρίς απογόνους.
* Σερ Αλέξανδρος Μπάλλιολ, παντρεύτηκε την Ελεονώρα ντε Γκενούρ και πέθανε πριν από τις 13 Νοεμβρίου 1278 χωρίς απογόνους.
* Τζων Μπάλλιολ π. 1249-1314, βασιλιάς της Σκωτίας.
* Άντα Μπάλλιολ, παντρεύτηκε (1266) τον Γουίλλιαμ Λίντσεϊ του Λάμπαρτον και είχε μια κόρη την Χριστίνα ντε Λίντσεϊ.
* Γουίλλιαμ Μπάλλιολ ή *Γουίλλιαμ ο Σκωτσέζος*
* Μάργκαρετ Μπάλλιολ, παντρεύτηκε τον Τόμας ντε Μάουλτον.
* Σέσιλυ Μπάλλιολ, παντρεύτηκε τον Σερ Τζον ντε Μπεργκ στο Νορθχαμπτονσάιρ με τον οποίο απέκτησε τρεις θυγατέρες : Ντεβορκγίγ ντε Μπεργκ (περί το 1256 - 1284) που παντρεύτηκε (1259) τον Ροβέρτο ΦίτζΒαλτερ, 1ο βαρόνο του ΦίτζΒαλτερ, την Αουίς ντε Μπεργκ που παντρεύτηκε τον Σερ Ροβέρτο ντε Γκρέλ και την Μάρτζορι Μπεργκ που έγινε μοναχή.  
* Μαρί Μπάλλιολ, παντρεύτηκε τον Ιωάννη Β΄ Κόμυν, *λόρδο του Μπάντενοχ* με τον οποίο είχε έναν γιο τον Ιωάννη τον *ερυθρό Κόμυν* κόρδο του Μπάντενοχ.
* Μάω Μπάλλιολ, παντρεύτηκε τον Μπράιαν ΦίτζΑλαν, *λόρδο του ΦίτζΑλαν* και φεουδαρχικό βαρόνο του Βεντάλ. Απέκτησαν την Αγνή ΦίτζΑλαν που παντρεύτηκε τον Γιλβέροτ Στάπλετον ο οποίος έμεινε γνωστός για την συμμετοχή του στην δολοφονία του Πιρς Γκάβεστον , κόμη της Κορνουάλης.

## Παραπομπές
 		


## Πηγές

*Cokayne, George Edward (1926). The Complete Peerage, edited by Vicary Gibbs and H.A. Doubleday. V. London: St. Catherine Press.
*Richardson, Douglas (2011). Everingham, Kimball G., ed. Magna Carta Ancestry: A Study in Colonial and Medieval Families. II (2nd ed.). Salt Lake City. ISBN 1449966381.
*Beam, Amanda (2008). The Balliol Dynasty, 1210-1364. Edinburgh: John Donald.
*Stell, G. P. (2004). "Balliol, John de (b. before 1208, d. 1268)". Oxford Dictionary of National Biography (online ed.). Oxford University Press. 
*"Founders of Balliol College and their Families". Balliol College Archives & Manuscripts. Balliol College, University of Oxford.
*Lundy, Darryl (29 January 2005). "John de Balliol". p.&nbsp;10249 § 102487.
*Weis, Frederick Lewis. Magna Charta Sureties 1215. pp.&nbsp;44–1, 141–2.[full citation needed]

## Εξωτερικοί σύνδεσμοι

*Ο Οίκος του Άθολ

Κατηγορία:Οίκος του Μπάλλιολ